৩য় গোল্ডেন গ্লোব পুরস্কার
৩য় গোল্ডেন গ্লোব পুরস্কার ১৯৪৫ সালে মুক্তিপ্রাপ্ত চলচ্চিত্রে সেরা কাজের স্বীকৃতি প্রদানের জন্য হলিউড ফরেন প্রেস অ্যাসোসিয়েশন (এইচএফপিএ) কর্তৃক আয়োজিত তৃতীয় পুরস্কার অনুষ্ঠান। এটি ১৯৪৬ সালের ৬ই মার্চ ঘোষিত হয় এবং ৩০শে এপ্রিল ক্যালিফোর্নিয়ার লস অ্যাঞ্জেলেসের নিকারবোকার হোটেলে অনুষ্ঠিত হয়। দ্য লস্ট উইকেন্ড শ্রেষ্ঠ চলচ্চিত্র-সহ সর্বাধিক তিনটি বিভাগে পুরস্কার লাভ করে। দ্য বেলস অব সেন্ট ম্যারিস, আ মেডেল ফর বেনি, দ্য পিকচার অব ডরিয়ান গ্রে, ও দ্য হাউজ আই লিভ ইন একটি করে পুরস্কার অর্জন করে।